**DĖL ROKIŠKIO RAJONO SAVIVALDYBĖS TARYBOS 2019 M. BALANDŽIO 26 D. SPRENDIMO NR. TS-107 „DĖL ROKIŠKIO RAJONO SAVIVALDYBĖS ŠVIETIMO CENTRO TEIKIAMŲ PASLAUGŲ KAINŲ IR GAUNAMŲ LĖŠŲ PANAUDOJIMO TVARKOS APRAŠO PATVIRTINIMO“ PAKEITIMO**

2019 m. lapkričio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės taryba n u s p r e n d ž i a:

Pakeisti Rokiškio rajono savivaldybės švietimo centro teikiamų paslaugų kainų ir gaunamų lėšų panaudojimo tvarkos aprašo, patvirtinto Rokiškio rajono savivaldybės tarybos 2019 m. balandžio 26 d. sprendimu TS-107 „Dėl Rokiškio rajono savivaldybės švietimo centro teikiamų paslaugų kainų ir gaunamų lėšų panaudojimo tvarkos aprašo patvirtinimo“, 3.5 punktą, 3.5.1, 3.5.2 papunkčius, 3.6 punktą ir juos išdėstyti taip:

„3.5. Renginio organizavimo / aptarnavimo paslauga:“;

„3.5.1. Mokymų klasėje – 5,00 Eur už 1 val.“;

„3.5.2. Mokymų klasėje su konferencine įranga (multimedia, kompiuteris, garso / vaizdo įranga ir kt.) – 12,00 Eur už 1 val.“;

„3.6. Konferencinės įrangos naudojimosi paslauga – 8,00 Eur už 1 val.“.

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2019 M. BALANDŽIO 26 D. SPRENDIMO NR. TS-107 „DĖL ROKIŠKIO RAJONO SAVIVALDYBĖS ŠVIETIMO CENTRO TEIKIAMŲ PASLAUGŲ KAINŲ IR GAUNAMŲ LĖŠŲ PANAUDOJIMO TVARKOS APRAŠO PATVIRTINIMO“ PAKEITIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Pakeisti Rokiškio rajono savivaldybės švietimo centro teikiamų paslaugų kainų ir gaunamų lėšų panaudojimo tvarkos aprašo (toliau – Aprašas), patvirtinto Rokiškio rajono savivaldybės tarybos 2019 m. balandžio 26 d. sprendimu TS-107 „Dėl Rokiškio rajono savivaldybės švietimo centro teikiamų paslaugų kainų ir gaunamų lėšų panaudojimo tvarkos aprašo patvirtinimo“, 3.5 punktą, 3.5.1, 3.5.2 papunkčius, 3.6 punktą – dėl galiojančių teisės aktų suderinamumo Apraše yra tikslinamos vartojamos sąvokos.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Paslaugų įstatymas, Rokiškio rajono savivaldybės švietimo centro teikiamų paslaugų kainų ir gaunamų lėšų panaudojimo tvarkos aprašas, patvirtintas Rokiškio rajono savivaldybės tarybos 2019 m. balandžio 26 d. sprendimu TS-107 „Dėl Rokiškio rajono savivaldybės švietimo centro teikiamų paslaugų kainų ir gaunamų lėšų panaudojimo tvarkos aprašo patvirtinimo“.

 **Sprendimo projekto esmė.**

Apraše tikslinama (nebevartojama sąvoka „nuoma“):

3.5 punktas – vietoje žodžių „Patalpų nuoma“ įrašoma „Renginio organizavimo / aptarnavimo paslauga“;

3.5.1 papunktis – vietoje žodžių „Mokymų klasės nuoma iki 11,00 Eur už 1 val.“ įrašoma „Mokymų klasėje – 5,00 Eur už 1 val.“;

3.5.2 papunktis – vietoje žodžių „Mokymų klasės nuoma su konferencine įranga (multimedia, kompiuteris, garso / vaizdo įranga ir kt.) – 10,00 Eur už 1 val.“ įrašoma „Mokymų klasėje su konferencine įranga (multimedia, kompiuteris, garso / vaizdo įranga ir kt.) – 12,00 Eur už 1 val.“;

3.6 punktas – vietoje žodžių „Konferencine įrangos nuoma“ įrašoma „Konferencinės įrangos naudojimosi paslauga“.

**Galimos pasekmės, priėmus siūlomą tarybos sprendimo projektą:**

 **teigiamos** – teisės aktų vykdymas;

 **neigiamos** – nenumatyta.

**Kokia sprendimo nauda Rokiškio rajono gyventojams.**

Reglamentuotos Rokiškio rajono savivaldybės švietimo centro teikiamų paslaugų kainos, aiškus gaunamų lėšų už suteiktas paslaugas panaudojimas, Aprašo suderinamumas su galiojančiais teisės aktais.

**Finansavimo šaltiniai ir lėšų poreikis**.

Sprendimui įgyvendinti savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vedėjo pavaduotoja Rita Elmonienė